Mirko Jeluŝiĉ

Mirko Jelusich aŭ Jeluŝiĉ, propranome en memelektita sensupersigna familinoma formo Vojmír Jelusich, origine Vojmír Jelušič (naskiĝis la 12-an de decembro 1886 en vilaĝeto Podmoklice, komunumo Semily, norda Bohemio, tiam en Aŭstrio (Cislajtio), nuntempe Ĉeĥio, mortis la 22-an de junio 1969 en Vieno) estis aŭstria verkisto, teatra kritikisto kaj nazia kulturpolitikisto en Aŭstrio.

Por Esperanto estas signifa lia romano Cezaro pri Julio Cezaro, kiu per si mem „ne estas aparte grava verko“, sed ĝia traduko de Ivo Rotkvić „en fajroŝprucan Esperanton“ estis „epokfara“ (Esperanto en perspektivo, UEA 1974, p. 218 kaj 221).

Jelusich naskiĝis kiel filo de fervojistaj oficistoj en Semily (1886), post du jaroj la familio transloĝiĝis al Vieno. Tie li pasigis sian infanecon kaj studis en universitato slavistikon, sanskriton, filozofion. Dum la 1-a mondmilito li estis kanonista oficiro. Post la milito li konatiĝis kun verkisto Arthur Trebitsch, kiu akiris lin por la faŝismaj ideoj. Jelusich verkis historiajn romanojn, en kiuj li elektis „fortajn virojn“ kiel modelojn por la moderna politiko.

 Romanoj 
 Der Thyrsosstab (1920)
 Caesar (1929)
 Don Juan – Die sieben Todsünden (1931)
 Cromwell (1933)
 Hannibal (1934)
 Der Löwe (1937)
 Der Ritter (1937)
 Der Soldat (1939)
 Der Stein der Macht (1958)
 Der Traum vom Reich (1941)
 Die Wahrheit und das Leben (1949)
 Bastion Europas (1951)
 Talleyrand (1954)
 Asa von Agder. Ein Wikinger-Roman (1964)

eta|maldekstra|150ra|
 En Esperanto 
 Cezaro'' (tr. Ivo Rotkvić, 1934 kaj 1997)

 Fontoj 
 Aŭstria leksikono pri Mirko Jelusich
 Jelusich en franca biblioteko
 Jelusich en ĉeĥa Nacia Biblioteko